《秋声》
宋代·赵彦镗

纷纷败叶扑西风，呖呖征鸿度碧空。
咿咿菱歌烟暝外，丁丁衣杵月明中。
潇潇细滴蕉窗雨，唧唧悲鸣草砌蛩。
忽忽有怀如宋玉，行行搔首思沖沖。

作者简介：赵彦镗，上虞（今浙江上虞东南）人。宋宗室。理宗宝庆二年（一二二六）进士。官两浙转运使。事见《历朝上虞诗集》卷三、清光绪《上虞县志校续》卷四。